Pressemelding Sandefjord 29-10-2019

**Ferry Svan lader opp til sitt første verdensmesterskap**

**Til helgen arrangeres verdensmesterskapet i Timbersports i Praha. Ferry Svan, sønn av tidligere langrennsløper Gunde Svan, deltar i sitt første VM individuelt, og representerer Sverige. Ferry er med sine 23 år også den yngste svensken til å delta individuelt for Sverige noensinne. Siden han ble nordisk mester på Dølemo i Norge i slutten av august har han ligget i hardtrening inn mot VM.**

**– Jeg har hatt virkelig harde uker treningsmessig, og nå skal jeg begynne å slippe opp på treningen for å få en fin form, sier Ferry Svan.**

Lørdag kveld entrer Ferry scenen i VM i Timbersports når mesterskapet avgjøres, og det er første gangen han deltar i det individuelle mesterskapet. Han skal være med i kampen om verdensmestertittelen mot elleve av verdens fremste atleter, og konkurransen er hard. Stornasjoner som USA, Canada, Australia og New Zealand er med i gullkampen, i tillegg til erfarne atleter fra flere europeiske land. Årets startfelt byr også på noen overraskelser, som gjør at Ferry har mulighet til å nå langt.

– Det er et spesielt år ettersom det er mange nye atleter som er kvalifisert. Vi er seks stykker med jevn erfaring med VM, og det gjør at det er store sjanser for å nå langt, sier Ferry.

**Yngste svenske atleten noensinne**

Med årets deltakelse blir Ferry den yngste svenske atleten som noensinne har kvalifisert seg til et individuelt verdensmesterskap. Han er også den yngste i årets startfelt. Den eldste atleten er 45 år gamle Christophe Geissler fra Sveits, mens den nest yngste er 24 år gamle Brayden Meyer fra Australia.

– Jeg synes det er kult at jeg har lykkes med å kvalifisere meg såpass tidlig. De andre atletene har lenger erfaring, men nå har jeg mulighet til å se og lære, sier Ferry.

**Nummer én i Europa i grenen Springboard**

I det individuelle VM i STIHL Timbersports konkurreres det i tre runder. Samtlige tolv atleter konkurrerer i den første runden, de åtte beste går videre til andre runde, og de seks beste etter runde to går videre til tredje runde.

– Målet mitt er å komme til siste runde og få kjøre Hot Saw, det hadde vært fantastisk kult. Jeg har gode sjanser hvis jeg tar meg videre til andre runde, for akkurat nå er jeg best i Europa i Springboard, som er en av grenene i den runden, forteller Ferry.

**Deltagere individuelt VM 2019**

1. Shane Jordan, Zew Zealand
2. Martin Rousal, Tsjekkia
3. Ben Cumberland, Canada
4. Cassidy Scheer, USA
5. Brayden Meyer, Australia
6. Pierre Puybaret, Frankrike
7. Elgan Pugh, Storbritannia
8. Danny Mahr, Tyskland
9. Ferry Svan, Sverige
10. Michal Dubicki, Polen
11. Christophe Geissler, Sveits
12. Koen Martens, Belgia

**Historikk verdensmestere**

|  |  |  |  |
| --- | --- | --- | --- |
| **År** | **Sted** | **Verdensmestere lag** | **Verdensmestere individuelt** |
| 2018 | Liverpool, Storbritannia | Australia | Laurence O’Toole, AUS |
| 2017 | Lillehammer, Norge | New Zealand | Jason Wynyard, NZL |
| 2016 | Stuttgart, Tyskland | Australia | Jason Wynyard, NZL |
| 2015 | Poznan, Polen | Australia | Jason Wynyard, NZL |
| 2014 | Innsbruck, Østerrike | Australia | Jason Wynyard, NZL |
| 2013 | Stuttgart, Tyskland | New Zealand | Brad de Losa, AUS |

Billetter til VM 2019 i STIHL TIMBERSPORTS® er nesten utsolgt, med bare noen få billetter til lagkonkurransen på fredag igjen. Dagsbillett koster 490 CZK og fås på <https://www.stihl-timbersports.com>

**Dato:**

Fredag 1. november: VM lag 2019, 19:00

Lørdag 2. november: VM individuelt 2019, 19:00

**Sted:**

Industrial Palace, Výstaviště, 170 00 Praha 7-Bubeneč, Tsjekkia

**Livestream:**

Konkurransene begge dager vil livestreames på:

[www.stihl-timbersports.com](http://www.stihl-timbersports.com), <https://www.facebook.com/stihltimbersports>, <https://www.youtube.com/user/STIHLTIMBERSPORTStv> og <https://www.twitch.tv/stihltimbersports>

**Om STIHL TIMBERSPORTS®**

* STIHL Timbersports slik vi kjenner det i dag startet i USA 1985, men har sitt utspring i skogshuggerkonkurranser på 1800-tallet. Timbersports er en profesjonell serie konkurranser i ekstremsport med lokale, regionale, nasjonale og internasjonalle konkurranser.
* Sverige arrangerte den internasjonale konkurransen Champions Trophy på Tjolöholms Slott utenfor Göteborg i mai 2019. Norge arrangerte VM på Lillehammer både i 2012 og i 2017. Høsten 2020 arrangeres VM i Göteborg.
* VM i Timbersports er den siste konkurransen i sesongen, og kårer en verdensmester både individuelt og i lag. I det individuelle mesterskapet konkurrerer de 12 atletene som er best ranket i verden, og i lag gjør 22 landslag opp om verdensmestertittelen.
* Individuelt konkurrerer atletene i seks grener; tre med øks, to med motorsag og en med sag. Atletene konkurrerer i spektakulære grener som blant annet Springboard, der de skal klatre til toppen av en stamme to meter over bakken og hugge gjennom med øks. Grenen Hot Saw er finalegrenen, og inkluderer en spesialbygget motorsag med ca 62 hestekrefter med wankelmotor, enten fra en vannscooter eller en snøscooter.
* Atletene testes i utholdenhet, styrke og teknikk når de skal hugge og sage seg gjennom treblokkene på kortest mulig tid.
* **I Norge og Sverige er sporten i vekst, og globalt lokker TIMBERSPORTS® over 20 millioner fans. Her i Norge sender TV2 fra STIHL Timbersports, og mesterskapet dekkes av TV-kanaler verden over.**

**Les mer på** [**https://www.stihl.no/stihl-timbersports.aspx**](https://www.stihl.no/stihl-timbersports.aspx)**.**

**Pressekontakt**

**For ytterligere informasjon, ta kontakt med:**

Benedicte Movik, markedskoordinator, (+47) 94 14 45 24, [benedicte.movik@stihl.no](mailto:benedicte.movik@stihl.no)

**Ved interesse for å begynne med Timbersports, ta kontakt med:**

John-Olaf Bogerud, ekspertkommentator, (+47) 90 12 75 89, [john-olaf.bogerud@stihl.no](mailto:john-olaf.bogerud@stihl.no)

Ytterligere tekstunderlag og bilder finnes på STIHL nyhetsrom på Mynewsdesk: <http://www.mynewsdesk.com/se/andreas-stihl-norden-ab>

Videomateriale finnes på STIHL TIMBERSPORTS® offisielle Youtube: <https://www.youtube.com/user/STIHLTIMBERSPORTStv>

Mer informasjon om sporten, samt bilde- og videomateriell finnes på

[**www.stihl-timbersports.com**](http://www.stihl-timbersports.com) **eller  
I mediebanken på** [**http://media.stihl-timbersports.com**](http://media.stihl-timbersports.com) **(tilgang trengs)**

Bilder kan brukes vederlagsfritt i redaksjonell sammenheng mot kreditering med “Bilde: STIHL TIMBERSPORTS**®”**

STIHL TIMBERSPORTS® er et registrert varemerke av ANDREAS STIHL AG & Co. KG.

For mer informasjon se [www.stihl-timbersports.com/about-timbersports.aspx](http://www.stihl-timbersports.com/about-timbersports.aspx)